open-index/open-wikipedia-markdown huggingface dataset:
Könönpellon koulu

**Könönpellon koulu** on peruskoulun luokkien 1–6 koulu Varkauden kaakkoisosassa Könönpellossa. 

Koulua kävi vuonna 2016 yhteensä 260 oppilasta. Koulussa annetaan myös englantipainotteista opetusta vuosiluokilla 1–6.

Koulutyö Könönpellossa, nykyisessä rakennuksessa aloitettiin vuonna 1953.

## Palkinnot
Könönpellon koulu voitti vuonna 2021 Opetusalan Ammattijärjestö OAJ:n Vuoden Koulu-palkinnon.

## Historia
Könönpellon koulu oli osa Varkauden Svenska-skolan hanketta, kunnes Svenska skolan i Varkaus lakkautettiin vuonna 2019.

## Lähteet
*Könönpellon koulun 50-vuotishistoriikki, 2003
### Viitteet

## Aiheesta muualla
* Könönpellon koulu: Kivipurontie 8, 78500 Varkaus (peda.net)
Livealbumi

**Livealbumi** on albumi, jonka kappaleet on nauhoitettu livenä yleisön edessä. Albumi voidaan koota yhdestä konsertista tai yhdistää usean konsertin äänitteet yhdelle albumille. Livealbumin äänenlaatu on usein huonompi kuin studioalbumin, ja taustalla kuuluu usein yleisön ääntä. Joskus livealbumit sisältävät myös ennen julkaisemattomia kappaleita.

## Esimerkkejä
* The Who: *[[Live at Leeds]]* (1970)
* Elvis Presley: *[[On Stage (Elvis Presleyn albumi)|On Stage]]* (1970)
* Deep Purple: *[[Made in Japan]]* (1972)
* Kiss: *[[Alive!]]* (1975)
* Peter Frampton: *[[Frampton Comes Alive!]]* (1976)
* Thin Lizzy: *[[Live and Dangerous]]* (1978)
* Metallica: *[[S&M (albumi)|S&M]]* (1999)
* Attention: Miley live (2022)

## Katso myös
* Musiikkivideo
* Studioalbumi
Hypotrokoidi

**Hypotrokoidi** on käyrä, jonka pienempi ympyrä (säteeltään *r*) piirtää vieriessään isomman ympyrän (säteeltään *R*) sisällä ja piirtävän pisteen ollessa etäisyyden *d* päässä pienemmän ympyrän keskipisteestä.

Parametriesitys hypotrokoidille on:
:x (\theta) = (R - r)\cos\theta + d\cos\left({R - r \over r}\theta\right)
:y (\theta) = (R - r)\sin\theta - d\sin\left({R - r \over r}\theta\right).

Polaariesitys hypotrokoidille on:
:r (\theta)^2 = (R - r)^2 + 2d(R - r)\cos\left({R\over r}\theta\right) + d^2,

Erikoistapauksia ovat Hyposykloidi jossa *d* = *r* ja Ellipsi jossa *R*=2*r*. 

Valolelu spirografi piirtää hyposykloidin ja Epitrokoidin muotoisia valojuovia
## Katso myös

* Epitrokoidi
* Sykloidi
* Episykloidi
* Hyposykloidi
* Spirografi

## Aiheesta muualla

*Flash Animation of Hypocycloid 
*Hypotrochoid from Visual Dictionary of Special Plane Curves, Xah Lee
*Interactive hypotrochoide animation
Lainassaari

**Lainassaari** on saari Kemijoella Rovaniemellä. Se sijaitsee Pullinrannan edessä, josta sen erottaa Pullinpudas. 

Lainassaarelle on haettu asemakaavoitusta marraskuussa 2004. Tavoitteena olisi saada saari pysyvään asutukseen. Saaressa tosin on jo ennestään muutamia kesämökkejä, joskin saaren loma-asutustoiminta onkin päättynyt.

## Lähteet
Luettelo Uuden-Seelannin maanjäristyksistä

**Uudessa-Seelannissa tapahtuu säännöllisesti maanjäristyksiä**, koska maa on osa Tyynenmeren tulirengasta. Vuosittain havaitaan noin 15&nbsp;000 maanjäristystä, joista useimmat lieviä.

## Lähteet
Zhangjiakou

**Zhangjiakou** () on prefektuuritason kaupunki Hebein maakunnassa Kiinassa. Kaupunki sijaitsee noin 305 kilometriä maakunnan pääkaupunki Shijiazhuangista pohjoiseen ja 160 kilometriä Pekingistä luoteeseen. n väkiluku on 4,345 miljoonaa (2010) ja pinta-ala 36&nbsp;829 neliökilometriä.

Kaupunki rajoittuu kaakossa Pekingin maakuntatason suurkaupunkiin. Etelässä n naapurina ovat Baodingin, lännessä Datongin ja Ulanqabin (Wulanchabun) prefektuuritason kaupungit. Pohjoinen rajanaapuri on Xilingolin liitto ja itänaapuri Chengden prefektuuritason kaupunki.   

## Lähteet

## Aiheesta muualla
Baoding

**Baoding** () on prefektuuritason kaupunki Hebein maakunnassa Kiinassa. Kaupunki sijaitsee noin puolivälissä Pekingiä ja Shijiazhuangia, maakunnan pääkaupunkia. Pekingiin on matkaa noin 140 kilometriä.

Baodingin prefektuurin pinta-ala on 22&nbsp;159 neliökilometriä ja väkiluku 11,2 miljoonaa (2010). Vuoden 2010 väestönlaskennassa se oli  Kiinan seitsemänneksi väkirikkain kaupunki, kun tarkasteltiin vähintään prefektuuritason hallinnollisia kaupunkialueita.

Yingli on baodingilainen globaali yritys, jonka osake noteerataan New Yorkin pörssissä. Maininnanarvoinen on myös kaupunkimaastureiden ja avolava-autojen valmistaja Great Wall Motor. Baodingissa sijaitsee 291-huoneinen Power Valley -hotelli.

## Lähteet

## Aiheesta muualla
Handan

**Handan** () on prefektuuritason kaupunki Hebein maakunnan lounaisosassa Kiinassa. Kaupunki sijaitsee noin 160 kilometriä maakunnan pääkaupunki Shijiazhuangista etelään. Handanin väkiluku on 9,175 miljoonaa (2010) ja pinta-ala on 12&nbsp;068 neliökilometriä. 

Kaupunki rajoittuu etelässä Puyangin ja Anyangin, lännessä Changzhin ja Jinzhongin, pohjoisessa Xingtain, sekä idässä Liaochengin prefektuuritason kaupunkiin. 

Piirikuntatasolla kaupunki jakautui 19 osaan seuraavasti (2010): 

;Kaupunkipiirit (4)
* 1. Congtai (丛台区), 363&nbsp;778 as.
* 4. Fengfeng (Fengfengin kaivospiiri, 峰峰矿区), 503&nbsp;911 as.
* 3. Fuxing (复兴区), 192&nbsp;023 as.
* 2. Hanshan (邯山区), 385&nbsp;626 as.
;Piirikuntatason kaupungit (1)
* 5. Wu’an (武安市), 819&nbsp;000 as. 
;Piirikunnat (14)
* 8. Cheng’an (成安县), 377&nbsp;398 as.
* 11. Cixian (磁县), 677&nbsp;884 as.

* 9. Daming (大名县), 767&nbsp;035 as.
* 12. Feixiang (肥乡县), 351&nbsp;690 as.
* 16. Guangping (广平县), 268&nbsp;993 as.
* 17. Guantao (馆陶县), 309&nbsp;032 as.
* 6. Handan (邯郸县), 462&nbsp;012 as.
* 15. Jize (鸡泽县), 274&nbsp;328 as.
* 7. Linzhang (临漳县), 600&nbsp;600 as.
* 14. Qiuxian (邱县), 227&nbsp;578 as.
* 19. Quzhou (曲周县), 427&nbsp;610 as.
* 10. Shexian (涉县), 413&nbsp;057 as.
* 18. Weixian (魏县), 809&nbsp;193 as.
* 13. Yongnian (永年县), 943&nbsp;935 as. 

Handanin seudulla on ollut ihmisasutusta yli 7&nbsp;000 vuoden ajan. Handan toimi Zhao-valtion pääkaupunkina Taistelevien läänitysvaltioiden aikakaudella.


Handan3.jpg|Kaupunkinäkymää
Handan2.jpg|Katunäkymää
HuangliangmengFrescoes.jpg|Fresko Lüxian-temppelissä
Lusheng.jpg|Patsas ja fresko Lüxian-temppelissä
常乐寺遗址.jpg|Changle-temppelin raunio Fengfengin kaivospiirissä
广平府南门 行摄梓地.jpg|Vanha kaupungin portti Yongnianin piirikunnassa


## Lähteet

## Aiheesta muualla

*Handan City Information (erityisesti talouspainotus)  (chinaknowledge.com)
*China Postal code Hebei Province (prefektuuri ja piirikuntataso)  (youbianku.com)
Cangzhou

**Cangzhou** () on prefektuuritason kaupunki Hebein maakunnassa Kiinassa. Kaupunki sijaitsee noin 180 kilometriä kaakkoon Pekingistä ja noin 90 kilometriä lounaaseen Tianjinin satamakaupungista. n väkiluku on 7,134 miljoonaa (2010) ja pinta-ala on 14&nbsp;383 neliökilometriä (toisen lähteen mukaan 13&nbsp;419 km2). 

Kaupunki rajoittuu idässä Bohainmereen. Etelässä sen naapureina ovat Binzhoun ja Dezhoun, lännessä Hengshuin ja Baodingin, sekä pohjoisessa Langfangin prefektuuritason kaupungit ja Tianjinin maakuntatason suurkaupunki. 

## Hallinnollinen jako

Piirikuntatasolla kaupunki jakautui seuraavasti (2010): 

;Kaupunkipiirit (2)
* 2. Xinhua (新华区), 228&nbsp;341 as.
* 1. Yunhe (运河区), 308&nbsp;454 as.
;Piirikuntatason kaupungit (4)
* 3. Botou (泊头市), 584&nbsp;308 as.
* 6. Hejian (河间市), 810&nbsp;306 as.
* 5. Huanghua (黄骅市), 548&nbsp;507 as.
* 4. Renqiu (任丘市), 822&nbsp;455 as.
; Autonomiset piirikunnat (1)
* 16. Mengcunin hui-kansan autonominen piirikunta (孟村回族自治县), 202&nbsp;571 as.

;Piirikunnat (9)
* 7. Cangxian (沧县), 669&nbsp;019 as.
* 9. Dongguang (东光县), 356&nbsp;502 as.
* 10. Haixing (海兴县), 201&nbsp;538 as.
* 13. Nanpi (南皮县), 366&nbsp;232 as.
* 8. Qingxian (青县), 402&nbsp;137 as.
* 12. Suning (肃宁县), 334&nbsp;639 as.
* 14. Wuqiao (吴桥县), 282&nbsp;410 as.
* 15. Xianxian (献县), 579&nbsp;&nbsp;831 as.
* 11. Yanshan (盐山县), 436&nbsp;812 as.

## Galleria

CRH380B-6330 in Cangzhou Railway Station.JPG|Suurnopeusjuna Cangzhoun asemalla.
华北油田的一台转井 任丘境内.jpg|Öljynporausta Pohjois-Kiinan öljykentältä Renqiun piirikuntatason kaupungissa.


## Lähteet

## Aiheesta muualla

*Cangzhou City Information (erityisesti talouspainotus)  (chinaknowledge.com)
*China Postal Code: Hebei Province (prefektuuri ja piirikuntataso)  (youbianku.com)
2011 (albumi)

**2011** on Markat Takas! -nimisen rap-duon 25. toukokuuta 2011 julkaistu toinen studioalbumi. Albumin julkaisi Suomihiphop Ry -niminen levy-yhtiö.

## Taustaa
Albumin ensimmäinen näytekappale ns. katuträkki "Suomiwrap" julkaistiin helmikuussa 2011. Albumin ensimmäinen virallinen single "Titteleittä" julkaistiin puolestaan 4. huhtikuuta 2011. Singlellä vierailee Entwine -yhtyeestä tuttu Mika Tauriainen ja siitä julkaistiin myös musiikkivideo. Myös kappaleesta "Pönttö sekasin" on julkaistu musiikkivideo.

## Kappaleet
# Sessarit on ohi
# Kuka ajaa, kuka ohjaa (mukana Jontte Valosaari)
# Kengät ja mun kiesi
# Suomiwrap
# Pakko painaa
# Titteleittä (mukana Mika Tauriainen)
# Pönttö sekasin
# Mun muija (mukana Jontte Valosaari)
# Mitä tilaa, sitä laitetaan
# Kadunpoika
# Pidättele hevosias

## Lähteet
Hypokloriitti

**Hypokloriitti**-ioni (ClO-) on yhden klooriatomin ja yhden happiatomin muodostama negatiivisvarauksellinen ioni, joka muodostuu hypokloorihapokkeen protolysoituessa. Muita kloorin ja hapen muodostamia anioneja ovat kloriitti (ClO2-), kloraatti (ClO3-) ja perkloraatti (ClO4-), mutta näihin verrattuna hypokloriittianionissa kloorin hapetusaste on pienimmillään (+I). Kloorin ja hapen muodostamat ionit ovat hyviä hapettimia, sillä kloorin pelkistymispotentiaali on korkea moniin muihin alkuaineisiin verrattuna. Hypokloriittianionin sisältävien yhdisteiden vesiliuoksia käytetään muun muassa erilaisiin desinfiointeihin ja puhdistamiseen.
Hypokloriitti sekoitetaan aina kylmään veteen, koska korkeammissa lämpötiloissa aine hajoaa kloridi- ja kloraatti-ioneiksi vapauttaen happea:

:2 ClO- (*aq*) → 2 Cl- (*aq*) + O2 (*g*)
:3 ClO- (*aq*) → 2 Cl- (*aq*) + ClO3- (*aq*)

## Hypokloriitteja
*Kalsiumhypokloriitti Ca(ClO)2
*Natriumhypokloriitti NaClO

## Lähteet

## Aiheesta muualla
* http://www.terveyskirjasto.fi/terveyskirjasto/tk.koti?p_artikkeli=ltt01244
Hyposykloidi

**Hyposykloidi** on käyrä, jonka pienempi ympyrä piirtää vieriessään isomman ympyrän sisällä.

Jos pienempi ympyrä on säteeltään *r* ja isompi ympyrä säteeltään *R* =*kr*, niin hyposykloidin parametriesitys on:
:x (\theta) = (R - r) \cos \theta + r \cos \left( \frac{R - r}{r} \theta \right)
:y (\theta) = (R - r) \sin \theta - r \sin \left( \frac{R - r}{r} \theta \right),
tai:
:x (\theta) = r (k - 1) \cos \theta + r \cos \left( (k - 1) \theta \right) \,
:y (\theta) = r (k - 1) \sin \theta - r \sin \left( (k - 1) \theta \right). \,

Kun *k*=2, käyrää kutsutaan Cardanon ympyräksi. Girolamo Cardano oli ensimmäinen joka kuvasi hyposykloidin.

Jos *k* on kokonaisluku, käyrä sulkeutuu kun pikkuympyrä on vierinyt isomman ympyrän sisällä yhden kierroksen.

Jos *k* on rationaaliluku, yksinkertaistaen *k* = *p*/*q* niin käyrä sisältää *p* kulmaa.

Jos *k* on irrationaaliluku, käyrä ei koskaan sulkeudu.


Image:Hypocycloid-3.svg| k=3 - deltoidi
Image:Hypocycloid-4.svg| k=4 - astroidi
Image:Hypocycloid-5.svg| k=5
Image:Hypocycloid-6.svg| k=6
Image:Hypocycloid-2-1.svg| k=2.1
Image:Hypocycloid-3-8.svg| k=3.8
Image:Hypocycloid-5-5.svg| k=5.5
Image:Hypocycloid-7-2.svg| k=7.2


Hyposykloidi on hypotrokoidin erikoistapaus.

Kolmikulmainen hyposykloidi on nimeltään deltoidi.

Hyposykloidi voidaan piirtään myös spirografilla (lelu). Spirografi voi piirtää myös hypotrokoideja sekä epitrokoideja.

Nelikulmainen hyposykloidi on nimeltään astroidi. Amerikkalaista jalkapalloa pelaavan Pittsburgh Steelersin logo sisältää kolme astroidia. Portlandin kaupungin lippu sisältää astroidin.

## Katso myös
* Erikoistapaukset: Astroidi, Deltoidi
* Vierintäkäyrä
* Sykloidi
* Episykloidi
* Hypotrokoidi
* Epitrokoidi
* Spirografi

## Aiheesta muualla

* MathWorld: Hypocycloid 
* City of Portland Flag 
* A free Javascript tool for generating Hypocyloid curves
Bad Teacher

**Bad Teacher** on Jake Kasdanin ohjaama yhdysvaltalainen komediaelokuva vuodelta 2011.

## Näyttelijät

## Aiheesta muualla
*
Thornton (täsmennyssivu)

**Thornton** voi tarkoittaa seuraavia:

## Paikkoja

* Thornton, kaupunki Coloradossa, Yhdysvalloissa
* Thornton, kylä West Yorkshiressä, Englannissa

## Henkilöitä

* Al Thornton (s. 1983), yhdysvaltalainen koripalloilija
* Andrais Thornton (s. 1985), yhdysvaltalainen koripalloilija
* Big Mama Thornton (1926–1984), yhdysvaltalainen blues- ja rhythm and blues -laulaja
* Billy Bob Thornton (s. 1955), yhdysvaltalainen näyttelijä, käsikirjoittaja, ohjaaja, tuottaja ja laulaja
* David Thornton (s. 1953), yhdysvaltalainen näyttelijä
* Edna Thornton (1875–1964), brittiläinen oopperalaulaja
* Eric Thornton (1882–1945), brittiläis-belgialainen jalkapalloilija
* Frank Thornton (1921–2013), brittiläinen näyttelijä
* Joe Thornton (s. 1979), kanadalainen jääkiekkoilija
* Kathryn Thornton (s. 1952), yhdysvaltalainen avaruuslentäjä
* Kirk Thornton (s. 1956), yhdysvaltalainen ääninäyttelijä
* Matt Thornton (s. 1976), yhdysvaltalainen baseballpelaaja
* Melanie Thornton (1967–2001), yhdysvaltalais-saksalainen laulaja
* Melody Thornton, *Mel*, *Baby Doll* (s. 1984), yhdysvaltalainen laulaja, tanssija ja malli
* Scott Thornton (s. 1971), kanadalainen jääkiekkoilija
* Shawn Thornton (s. 1976), kanadalainen jääkiekkoilija
* Terrence Thornton, *Pusha T* (s. 1977), yhdysvaltalainen rap-muusikko
* Tiffany Thornton (s. 1986), yhdysvaltalainen näyttelijä ja laulaja
* Tim Thornton (s. 1955), brittiläinen piispa
* William Thornton (1759–1828), englantilais-yhdysvaltalainen arkkitehti, keksijä ja virkamies.

## Kuvitteellisia henkilöitä

* Pete Thornton, televisiosarjassa Ihmemies MacGyver
Pääkkönen

**Pääkkönen** on suomalainen sukunimi, joka on muun muassa seuraavilla henkilöillä:

* Aapo Pääkkönen (1876–1945), kirjailija
* Ada Pääkkönen (1905–1981), näyttelijä
* Antti Pääkkönen (s. 1964), näyttelijä
* Antti L. J. Pääkkönen (s. 1980), laulaja, teatteriohjaaja ja ääninäyttelijä
* Eemil Pääkkönen (1892–1962), Maalaisliiton kansanedustaja ja taloustirehtööri
* Helvi Hyrynkangas, o.s. Pääkkönen (1928–2021), sosiaalineuvos ja LKP:n kansanedustaja
* Jarmo Pääkkönen (s. 1983), laulaja
* Jasper Pääkkönen (s. 1980), elokuva- ja tv-näyttelijä
* Jukka Pääkkönen, näyttelijä
* Kari Pääkkönen, Kainuun elinkeino-, liikenne- ja ympäristökeskuksen ylijohtaja
* Lauri W. Pääkkönen (1865–1939), kirjailija
* Lempi Pääkkönen (1937–2025), yleisurheilija
* Maria Pääkkönen (s. 1988), kuvataiteilija
* Marko Pääkkönen (s. 1973), pesäpalloilija
* Markku Pääkkönen (s. 1955), taidemaalari
* Paula Pääkkönen (s. 1990), lasitaiteilija
* Pentti Pääkkönen (1910–1982), näyttelijä ja teatterineuvos
* Petra Pääkkönen (s. 1996), musikaaliartisti ja ääninäyttelijä
* Seppo Pääkkönen (s. 1957), näyttelijä, Antti Pääkkösen veli, Jasper Pääkkösen isä
* Vilhelm Pääkkönen (1844–1919), opettaja ja valtiopäivämies
* Väinö Pääkkönen (1923–1997), kirjailija.

Fiktiossa:

Susanna Pääkkönen, Lassin naapurintyttö sarjakuvassa *Lassi ja Leevi*.

## Muuta
* Pääkköset on turkulainen rap-yhtye.
Käyrä nousemaan

**Käyrä nousemaan** on suomalaisen iskelmälaulaja Kikan albumi vuodelta 1993. Albumi myi kultaa, ja siltä nousi pari hittiä, muun muassa ”Tartu tiukasti hanuriin”. Levyä on myyty Suomessa 25 000 kappaletta. Kaikki albumin kappaleet on uudelleenjulkaistu Kikan kokoelma-albumilla *Kaikkien aikojen parhaat*. 

## Kappaleet
# 
# 
# 
# 
# 
# 
# 
# 
# 
# 
# 

Kappale ”Näinkö aina meille käy” on käännösversio Barbi Bentonin vuonna 1978 julkaistusta kappaleesta ”Ain't That Just the Way That Life Goes Down”, kun taas ”Keskiyön aikaan” on käännösversio Smokien vuonna 1976 julkaistusta kappaleesta ”I’ll Meet You at Midnight”.
Blunt

**Blunt** on muun muassa seuraavien henkilöiden sukunimi:
* Anne Blunt (1837–1917), Wentworthin paronitar, brittiläinen hevostenkasvattaja
* Anthony Blunt (1907–1983), brittiläinen taidehistorioitsija ja vakooja
* Emily Blunt (s. 1983), brittiläinen näyttelijä
* James Blunt (s. 1974), brittiläinen muusikko
* Judith Blunt-Lytton (1873–1957), Wentworthin paronitar, brittiläinen hevostenkasvattaja
* Matt Blunt (s. 1970), yhdysvaltalainen republikaanipoliitikko
* Roy Blunt (s. 1950), yhdysvaltalainen republikaanipoliitikko
* Wilfrid Scawen Blunt (1840–1922), brittiläinen diplomaatti, runoilija, esseisti, matkailija ja arabianhevosten kasvattaja.
Sjanno

**Sjanno** tai Senna () eli **Senno** () on pieni Oršan kaupungin luoteispuolella sijaitseva kaupunki ja hallintoalue Vitsebskin maakunnassa Valko-Venäjällä.

Vuoden 2009 väestönlaskennassa kaupungin asukasluku oli 8&nbsp;007. Koko hallintopiirissä asui 26&nbsp;307 ihmistä, mikä luku sisälsi Sjannon kaupungin, Boguševskin kaupunkityyppisen taajaman (, 3&nbsp;133 asukasta) ja näitä ympäröivän maaseudun asukkaat kylineen.

## Lähteet

## Aiheesta muualla

* Kuvaus kaupungista  (bycity.org)
* Lyhyt kuvaus kaupungista   (garady.org)
* Сенненский район - Tietoa hallintopiiristä ja kaupungista  (dorogiby.info)
* Kantakaupungin kartta  (bycity.org)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta  (maps.vlasenko.net)
* Valokuvia rakennuksista   (globustut.by)
* Valokuvia piiristä , ,  ja  (radzima.org)
Yrittäjän Työttömyyskassa

**Yrittäjän Työttömyyskassa** eli **Yrittäjäkassa** on Suomessa toimiva yrittäjiä vakuuttava työttömyyskassa. Vuonna 1995 perustetun kassan tavoitteena on lisätä yrittäjien elämänlaatua ja turvallisuutta vapaaehtoisen työttömyysvakuutuksen avulla. Kassa maksaa työttömäksi jääneelle jäsenelle ansiosidonnaista työttömyyspäivärahaa. 

Yrittäjän Työttömyyskassan vanha nimi oli ennen 1.6.2020 *Suomen Yrittäjäin Työttömyyskassa* eli SYT.

Yrittäjäkassaan kuuluu tällä hetkellä yli 30 000 yrittäjää, maatalousyrittäjää, kevytyrittäjää, kaikilta toimialoilta ja kaikenkokoisista yrityksistä. Vain liittymällä yrittäjäkassaan on yrittäjällä mahdollisuus saada, työttömäksi jäätyään, ansiosidonnaista päivärahaa. 

Kassan yleiset ehdot ja työttömyysturvan taso on määritelty työttömyyskassa- ja työttömyysturvalaeissa. Sen toimintaa valvoo Finanssivalvonta.

## Aiheesta muualla

*Yrittäjäkassa

## Lähdeviitteet
Ota vaatteet pois

**Ota vaatteet pois** on Kikan albumi vuodelta 1994. Levyn julkaisun jälkeen Kikalla oli kuuden vuoden julkaisutauko. Levy jäi hänen toiseksi viimeiseksi studiolevykseen ja myi lähes kultalevyyn oikeuttavan määrän (20 000).

## Kappaleet
# 
# 
# 
# 
# 
# 
# 
# 
# 
# 
# 

Levyn kappaleiden säveltäjät ja sanoittajat ovat piiloutuneet taiteilijanimien taakse; "Sipi Castrén" on Ilkka Vainion taiteilijanimi, "Inari Katramo" on Veikko Samulin taiteilijanimi, ja "Kristiina Sydänmaa" on Risto Asikaisen taiteilijanimi. Veikko Samuli mainitaan levyllä sekä omalla että taiteilijanimellään.
Worth

**Worth** voi tarkoittaa:

## Nimet
Worth on muun muassa seuraavien henkilöiden sukunimi:

* Charles Frederick Worth (1825–1895), englantilainen muotisuunnittelija
* David Worth, yhdysvaltalainen elokuvaaja ja elokuvaohjaaja
* Helen Worth (s. 1951), englantilainen näyttelijä
* Nicholas Worth (1938–2007), yhdysvaltalainen näyttelijä

## Elokuvat
* *[[Worth (elokuva)|Worth]]*, vuonna 2020 ensi-iltansa sanaut Kenneth Feinbergistä kertova elämäkertaelokuva
Smallville (8. tuotantokausi)

## Jaksot

### Odysseia (Odyssey)

### Räjähdyspiste (Plastique)

### Kavala myrkky (Toxic)

### Viettien viemää (Instinct)

### Totuustesti (Committed)

### Saalistaja (Prey)

### Ajojahti (Indentity)

### Verisiteet (Bloodline)

### Unohduksen verho (Abyss)

### Häähässäkkä (Bride)

### Legioona (Legion)

### Luodinkestävä (Bulletproof)

### Voimanpesä (Power)

### Sielunmessu (Requiem)

### Kuuluisuuden kirot (Infamous)

### Myrskyisää menoa (Turbulence)

### Noituuksia (Hex)

### Täältä ikuisuuteen (Eternal)

### Korkeakorkoinen kostaja (Stiletto)

### Peto (Beast)

### Epäoikeuden Puolustajat (Injustice)

### Tuomiopäivä (Doomsday)

## Lähteet
Ion Hobana

**Ion Hobana** (25. tammikuuta 1931 Sânnicolau Mare – 22. helmikuuta 2011 Bukarest) oli romanialainen kirjailija. Hän opiskeli Bukarestin yliopistossa ja julkaisi tieteiskirjallisuutta vuodesta 1955. Lisäksi Hobanan tuotantoon kuuluu tietokirjoja scifistä, Jules Vernestä ja H. G. Wellsistä sekä ufoja koskevia teoksia.

Hobana oli Puolan kulttuuri- ja taideministeriön palkitsema. Hänen tuotantoaan on saatavilla yli kahdellakymmenellä kielellä.

## Lähteet
Ratsastus kesäolympialaisissa 1952 – kouluratsastuksen yksilökilpailu

Helsingin olympiakisojen kouluratsastukseen osallistui 27 kilpailijaa, joista neljä oli naisia. Kilpailu käytiin 28.-29. heinäkuuta. Samassa yhteydessä käytiin myös joukkuekilpailu.

## Lopputulokset

 = naisurheilija.

## Lähteet
* http://www.la84foundation.org/6oic/OfficialReports/1952/OR1952.pdf 
* http://www.olympic.neostrada.pl/ols/1952HELnr6.pdf
Ucarin piirikunta

**Ucarin piirikunta** (, ) on paikallishallintoalue Azerbaidžanissa. Vuonna 1939 perustetun piirin pinta-ala on 853 neliökilometriä. Asukkaita on 78&nbsp;700 henkeä (vuonna 2010).

Ucarin piiri sijaitsee Azerbaidžanin keskiosan tasankoseudulla. Se rajoittuu pohjoisessa Göyçayn, idässä Kürdəmirin, etelässä Zərdabin ja lännessä Ağdaşin piireihin.

Piirin keskus on Ucarin kaupunki, josta on 234 kilometriä maan pääkaupunkiin Bakuun. Kuntia ja kyliä on molempia yhteensä 29. Kaupunkiväestön osuus on 21,6 % (vuonna 2010). Vuoden 1999 väestönlaskennan mukaan 99,7 % asukkaista on azereja.

Piirin kautta kulkee Bakun ja Tbilisin välinen rautatie. Tärkein elinkeino on maatalous, joka on erikoistunut puuvillan ja viljan viljelyyn sekä karjanhoitoon. Lisäksi on elintarvike- ja rakennustarviketeollisuutta.

Paikallislehtenä ilmestyy *Yeni söz* (”Uusi sana”).

## Lähteet

## Aiheesta muualla
* Ucarin piirin sivusto 
* Azerbaidjan: Territorial and administrative units , ,
Kürdəmirin piirikunta

**Kürdəmirin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1631,5 neliökilometriä. Asukkaita on 104&nbsp;700 henkeä (vuonna 2010).

Kürdəmirin piiri sijaitsee Azerbaidžanin keskiosan tasankoseudulla. Se rajoittuu pohjoisessa Göyçayn, İsmayıllın ja Ağsun, idässä Hacıqabulin ja Sabirabadin, etelässä İmişlin sekä lännessä Zərdabin ja Ucarin piireihin.

Piirin keskus on Kürdəmirin kaupunki, josta on 189 kilometriä maan pääkaupunkiin Bakuun. Muita huomattavampia paikkakuntia ovat Karrarin ja Qarabucaqin taajamat. Kuntia on yhteensä 61 ja kyliä 58. Kaupunkiväestön osuus on 20,2 % (vuonna 2010). Vuoden 1999 väestönlaskennan mukaan 99,5 % asukkaista on azereja.

Piirin kautta kulkee Bakun ja Tbilisin välinen rautatie. Tärkein elinkeino on maatalous.

Paikallislehtenä ilmestyy *Kürdəmir*.

## Lähteet

## Aiheesta muualla
* Kürdəmirin piirin sivusto 
* Azerbaidjan: Territorial and administrative units , ,
Smallville (9. tuotantokausi)

## Jaksot

### Pelastaja (Savior)

### Metallo

### Raivoa ilmassa (Rabid)

### Kaikuja (Echo)

### Kieroa peliä (Roulette)

### Ristitulessa (Crossfire)

### Kandor

### Esikuva (Idol)

### Padoran lipas (Pandora)

### Koetinkivi (Disciple)

### Oikeuden asialla, osa 1 (Absolute Justice, Part 1)

### Oikeuden asialla, osa 2 (Absolute Justice, Part 2)

### Tarusta totta (Warrior)

### Taidokasta taivuttelua (Persusasion)

### Salaliitto (Conspiracy)

### Pahuuden paluu (Escape)

### Avaussiirto (Checkmate)

### Päivitys (Upgrade)

### Kulisseja (Charade)

### Uhraus (Sacrifice)

### Panttivanki (Hostage)

### Pelastus (Salvation)

## Lähteet
Koripallon I-divisioona-kausi 2010–2011

**Kausi 2010–2011** oli koripallon I-divisioonan 36. kausi. Se pelattiin 12 joukkueen kaksinkertaisena sarjana. Sarjanousijoina kauteen lähtivät Säynätsalon Riento sekä Tompan Pojat.

## Joukkueet

## Runkosarja
### Sarjataulukko

**''Lyhenteet:** # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, PST = Pisteet''

## Pudotuspelit

## Katso myös

*Korisliiga-kausi 2010–2011

## Lähteet
Hacıqabulin piirikunta

**Hacıqabulin piirikunta** (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1641,4 neliökilometriä. Asukkaita on 66&nbsp;300 henkeä (vuonna 2010).

Hacıqabulin piiri sijaitsee Azerbaidžanin itäosassa Kaukasusvuoriston reunalla. Se rajoittuu pohjoisessa Ağsun, Şamaxın, Qobustanin ja Abşeronin piireihin, idässä Bakun kaupunkialueeseen, etelässä Salyanin ja Sabirabadin piireihin sekä Şirvanin kaupunkiin ja lännessä Kürdəmirin piiriin. 

Piirin keskus on Hacıqabulin kaupunki (entinen *Qazıməmməd*). Toinen merkittävämpi paikkakunta on Muğanin kaupunkimainen taajama. Kuntia on yhteensä 25, taajamia 5 ja kyliä 25. Kaupunkiväestön osuus on 51,6 % (vuonna 2010). 

Aikaisemmin seudulla oli huomattava venäläisvähemmistö (12,4 % vuonna 1959). Vuoden 1999 väestönlaskennan mukaan 99,0 % asukkaista on azereja.

Piirin kautta kulkee Bakun ja Tbilisin välinen rautatie. Tärkein elinkeino on maatalous, joka on erikoistunut karjanhoitoon sekä viljan, rehukasvien, hedelmien ja vihannesten viljelyyn.

Nähtävyyksistä huomattavin on 1000–1300-luvuilla rakennettu Pir Hüseynin palatsi.

Paikallislehtenä ilmestyy *Hacıqabul*.

## Lähteet

## Aiheesta muualla
* Hacıqabulin piirin sivusto 
* Azerbaidjan: Territorial and administrative units , ,
Vanadyyliasetyyliasetonaatti

**Vanadyyliasetyyliasetonaatti** eli **vanadiini(IV)oksobis(asetyyliasetonaatti)** (VO(C5H7O2)2) on kompleksiyhdiste, joka koostuu vanadyyliryhmästä ja vanadiiniatomiin koordinoituneesta kahdesta asetyyliasetonaatti-ionista. Yhdisteestä käytetään usein lyhennettä VO(acac)2. Vanadyyliasetyyliasetonaattia käytetään orgaanisessa synteesissä katalyyttinä.

## Valmistus ja ominaisuudet
Vanadyyliasetyyliasetonaattia valmistetaan vanadyylisulfaatista ja asetyyliasetonista tai vaihtoehtoisesti kuumentamalla divanadiinipentoksidin etanoliliuosta rikkidioksidin ja asetyyliasetonin kanssa. Rikkidioksidi toimii reaktiossa pelkistimenä.

Vanadyyliasetyyliasetonaatissa vanadiini on viisikoordinoitunut ja muodostaa kaksoissidoksen happiatomiin ja koordinaatiosidoksen kahden asetyyliasetonaatti-ionin happiatomien kanssa. Rakenne on neliöpohjainen pyramidi ja vanadiinin ja happiatomin välinen sidos on 157–158&nbsp;pm pitkä ja ekvatoriaaliset koordinaatiosidokset hieman tätä pidempiä.

## Käyttö
Vanadyyliasetyyliasetonaattia käytetään orgaanisessa kemiassa hapettamaan yhdisteitä tert-butyylihydroperoksidin kanssa käytettynä. Sitä käytetään muun muassa allyylisten alkoholien hapetukseen, jolloin reaktiotuotteena muodostuu epoksidi. Reaktio on hyvin stereoselektiivinen ja tuottaa suurimmaksi osaksi cis-epoksidin. Toinen usein epoksidoinneissa käytettävä yhdiste m-CPBA tuottaa pääasiassa trans-epoksideja. Vanadyyliasetyyliasetonaatin ja tert-butyylihydroperoksidin yhdistelmää käytetään myös hapetettaessa tertiäärisiä amiineja amiinioksideiksi ja sulfideja sulfoksideiksi. Yhdisteen käyttöä epäsymmetrisen hapetuksen katalyyttinä on myös tutkittu.

Eräiden muiden vanadiiniyhdisteiden ja kompleksien tavoin vanadyyliasetyyliasetonaatti stimuloi kahden sokeriaineenvaihduntaan vaikuttavan entsyymin proteiinikinaasi B:n ja glykogeenisyntaasikinaasi-3:n fosforyloimista ja inhiboi tyrosiinifosfataasientsyymiä. Täten se toimii insuliinia matkivana yhdisteenä ja sen ja muiden vastaavien aineiden käyttöä diabeteksen hoidossa tutkitaan. Vanadyyliasetyyliasetonaatin on todettu aktivoivan entsyymien fosforylaatiota yhtä voimakkaasti kuin, jos insuliinikonsentraatio olisi 100&nbsp;nM.

## Lähteet
Herkut lisukkeineen

**Herkut lisukkeineen** on Kikan studioalbumi vuodelta 2000. Levy jäi hänen viimeiseksi studiolevykseen.

## Kappaleet
# 
# 
# 
# 
# 
# 
# 
# 
# 
# 

## Pseudonyymejä
Levyn kappaleiden itseasialliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Juha Vainion taiteilijanimi, "Inari Katramo" on Veikko Samulin taiteilijanimi, ja "S. Takkinen" on Pauli Hanhiniemi. "M. K. Mansikki", "V.T. Solmio", ja "T.J. Untamo" ovat myös taiteilijanimiä. "Sukkula Venukseen (unplugged)" oli Kikan omien sanojen mukaan "kunnianosoitus" vanhoille tekijöille, ja siksi se oli laitettu albumille.

## Singlet
Albumilta julkaistiin kaksi singleä, "Hän on Kultaa!" ja nimikkokappale "Herkut Lisukkeineen". Tämän jälkeen julkaistiin ainoastaan single "Moottoripyörä on moottoripyörä" vuonna 2002, joka jäi Kikan viimeiseksi julkaisuksi.

## Lähteet
*Suomen Äänitearkisto
Zərdabin piirikunta

**Zərdabin piirikunta** (, ) on paikallishallintoalue Azerbaidžanissa. Vuonna 1935 perustetun piirin pinta-ala on 860 neliökilometriä. Asukkaita on 53&nbsp;000 henkeä (vuonna 2010).

Zərdabin piiri sijaitsee Azerbaidžanin keskiosan tasankoseudulla. Se rajoittuu pohjoisessa Ucarin, idässä Kürdəmirin, etelässä İmişlin, Beyləqanin ja Ağcabədin sekä lännessä Bərdən ja Ağdaşin piireihin. Etelärajalla virtaa Kurajoki.

Piirin keskus on Zərdabin kaupunki, josta on 231 kilometriä maan pääkaupunkiin Bakuun. Toinen merkittävämpi paikkakunta on Bəyimlin taajama. Kuntia on yhteensä 41 ja kyliä 40. Kaupunkiväestön osuus on 21,1 % (vuonna 2010). Vuoden 1999 väestönlaskennan mukaan 99,8 % asukkaista on azereja.

Seudun pääelinkeino on maatalous, joka on keskittynyt viljan ja puuvillan viljelyyn.

Paikallislehtenä ilmestyy *Əkinçi* (”Kyntäjä”).

## Lähteet

## Aiheesta muualla

* Zərdabin piirin sivusto 
* Azerbaidjan: Territorial and administrative units , ,
Uuden-Seelannin maanjäristys 1931

**Uuden-Seelannin maanjäristys 1931** tapahtui Uudessa-Seelannissa tiistaina 3. helmikuuta 1931 kello 10.47 (UTC+12). Maanjäristyksessä kuoli 256 ihmistä, ja se tuhosi Hawke's Bayn aluetta. Järistys on Uuden-Seelannin tappavin luonnonkatastrofi. Sen keskus oli noin 20 kilometriä pohjoiseen Napierin satamakaupungista. 

Järistys kesti kaksi ja puoli minuuttia ja sen voimakkuus oli noin M<sub>w</sub> 7,4. Järistystä seuraavina viikkoina havaittiin 525 jälkijäristystä.

## Katso myös
*Luettelo Uuden-Seelannin maanjäristyksistä

## Lähteet

## Aiheesta muualla
Arvo Sainio

**Arvo Robert Sainio** (30. heinäkuuta 1921 Lokalahti – 23. lokakuuta 1984 Uusikaupunki) oli suomalainen poliitikko.

## Ura

Sainio toimi kolmen vuoden ajan Turun läänin eteläisen vaalipiirin kansanedustajana, tammikuusta 1972 syyskuuhun 1975. Hänet valittiin eduskuntaan Suomen Maaseudun Puolueen ehdokkaana, mutta hän siirtyi vuosi myöhemmin, tammikuussa 1973, Suomen kansan yhtenäisyyden puolueen eduskuntaryhmään. Sainio teki tuolloin niin sanotun kolmiloikkansa siirtymällä ensin SMP:stä SKYPiin, sitten takaisin ja vielä uudestaan SKYPiin. Sainio oli eduskunnan maa- ja metsätalousvaliokunnan ja puolustusasiainvaliokunnan jäsen. Hän vaikutti poliittisella urallaan myös Lokalahden kunnallispolitiikassa. Hänen muihin luottamustehtäviinsä kuului muun muassa valtion urheiluneuvoston jäsenyys.

Sainio kuului nuoruudessaan kotikuntansa Lokalahden suojeluskuntaan. Hän kirjoitti ylioppilaaksi Turun yhteiskoulusta vuonna 1942, kävi kadettikoulun vuosina 1943–1944 ja toimi vuosina 1944–1947 joukkueenjohtajana Jalkaväkirykmentti 9:ssä ja komppanianpäällikkönä Jalkaväkirykmentti 8:ssa (nyk. Karjalan Prikaati). Sainio haavoittui kolmesti jatkosodan loppuvaiheissa vuonna 1944. Hän erosi puolustusvoimien palveluksesta luutnanttina vuonna 1947 ja vuonna 1976 hänet ylennettiin reservin majuriksi. Vuodesta 1947 Sainio toimi myös maanviljelijänä synnyinkunnassaan Lokalahdella.

## Yksityiselämä

Sainio oli vuodesta 1944 naimisissa Enne Sainion (ent. Kortetmäki-Tommila) kanssa. SMP:n seuraajapuolueen Perussuomalaisten kansanedustajaksi vuonna 2011 valittu, aiemmin kehonrakentajana tunnetuksi tullut Ritva ”Kike” Elomaa on heidän tyttärensä.

## Lähteet
Seututie 113

**Seututie 113** oli vuoteen 1996 asti Espoon Kiven­lahdesta Kauk­lahden, Kirkkonummen Lapin­kylän ja Siuntion kirkonkylän kautta Lohjan kunnan Virkkalaan kulkenut tie. Vuoden 1996 tienumerointiuudistuksessa se numeroitiin yhdys­tieksi 1130. 

Ennen kuin tie sai tämän seututie­numeron, se oli ollut osa kanta­tietä 51. Porkkalan vuokra-alueen palauduttua Suomelle kantatie 51 siirrettiin kulkemaan Kirkko­nummen ja Inkoon kautta Karjaalle ja tien vanha osuus Kivenlahdesta Virkkalaan sai seututienumeron 113.
Seututie 153

**Seututie 153** oli vuoteen 1996 asti Sipoon Savijärveltä Hinthaaran kautta Porvooseen kulkenut tie. Vuoden 1996 tienumerointiuudistuksessa seututie 153 muutettiin Yhdystieksi 1531.
Smallville (10. tuotantokausi)

## Jaksot

### Lasarus (Lazarus)

### Kilpi (Shield)

### Terästyttö (Supergirl)

### Kotiinpaluu (Homecoming)

### Riivattu (Isis)

### Niittoaika (Harvest)

### Väijytys (Ambush)

### Orvot pirut (Abandoned)

### Isänmaan puolesta (Patriot)

### Luthor

### Ikarus (Icarus)

### Hyppy tuntemattomaan (Collateral)

### Toivonkipinä (Beacon)

### Naamioleikkejä (Masquerade)

### Suuri kupru (Fortune)

### Perillinen (Scion)

### Suku on pahin (Kent)

### Kultaa ja kunniaa (Booster)

### Varjojen valtakunta (Dominion)

### Profetia (Prophecy)

### Pimeyden ytimessä, osa 1 (Finale, Part 1)

### Pimeyden ytimessä, osa 2 (Finale, Part 2)

## Lähteet
Seututie 137

**Seututie 137** oli vuoteen 1996 asti Helsingistä Tuusulan kautta Hyvinkäälle kulkenut tie. Tien eteläinen osa Helsingistä Tuusulaan oli jo tuolloin Tuusulanväylää. Vuoden 1996 tienumerointiuudistuksessa tie muutettiin Kantatieksi 45 sen liikenteellisen merkityksen lisäännyttyä.
John McMurtrie

**John McMurtrie** (s. 1969) on brittiläinen musiikkivalokuvaaja. Hän on tunnettu hänen silmiinpistävistä muotokuvista, joissa on muusikoita raskaan rockin saralta. Hän on Iron Maidenin virallinen valokuvaaja. 

## Aiheesta muualla
*Lightroom newsin haastattelu  20.1.2009
Seututie 136

**Seututie 136** oli vuoteen 1996 asti Hyvinkäältä Kytäjän kautta Läyliäisiin kulkenut tie. Vuoden 1996 tienumerointiuudistuksessa tie uudelleennumeroitiin Yhdystieksi 1361 sen liikenteellisen merkityksen vähennyttyä.
HMS Amaranthus

**HMS Amaranthus** (viirinumero K17) Britannian kuninkaallisen laivaston Flower-luokan korvetti.

## Valmistus

Alus tilattiin 21. syyskuuta 1939 Fleming and Fergusonilta Paisleysta Skotlannista, missä köli laskettiin 4. toukokuuta 1940 telakkanumerolla 563. Alus laskettiin vesille 17. lokakuuta ja otettiin palvelukseen 12. helmikuuta 1941.

## Palvelus
Alus myytiin 1946 Wheelock Marden and Companylle Hongkongiin ja siitä tehtiin kauppalaiva nimen säilyessä. Se romutettiin vuoden 1953 toisella neljänneksellä Hongkongissa.

### Päälliköt
Aluksen päälliköinä olivat:
*Nicholas Bryan John Stapleton tammikuu – 13. elokuuta 1941
*Walter Smith Thomson 13. elokuuta 1941 – 12. kesäkuuta 1943
*William Godfrey Pardoe-Matthews 12. kesäkuuta 1943 – 15. marraskuuta 1944
*John Maurice Baldry 15. marraskuuta 1944 – lokakuu 1945

## Lähteet
*
*
*

### Viitteet
Episykloidi

Geometriassa **episykloidi** on tasokäyrä, joka syntyy ympyrän kehällä olevan pisteen piirtämänä ympyrän vieriessä ilman luistoa toista ympyrää pitkin.

Jos pienemmän ympyrän säde on *r* ja isomman ympyrän säde *R* = *kr*, niin parametriesitys on seuraava:

:x (\theta) = (R + r) \cos \theta - r \cos \left( \frac{R + r}{r} \theta \right)
:y (\theta) = (R + r) \sin \theta - r \sin \left( \frac{R + r}{r} \theta \right),
tai:
:x (\theta) = r (k + 1) \cos \theta - r \cos \left( (k + 1) \theta \right) \,
:y (\theta) = r (k + 1) \sin \theta - r \sin \left( (k + 1) \theta \right). \,

Jos *k* on kokonaisluku niin käyrä sulkeutuu kun pikkuympyrä on vierinyt isomman ympyrän ympäri yhden kierroksen.

Jos *k* on rationaaliluku, niin yksinkertaistaen k = p/q eli käyrä sisältää p kulmaa.

Jos *k* on irrationaaliluku, ympyrä ei koskaan sulkeudu.


Image:Epicycloid-1.svg| *k* = 1
Image:Epicycloid-2.svg| *k* = 2
Image:Epicycloid-3.svg| *k* = 3
Image:Epicycloid-4.svg| *k* = 4
Image:Epicycloid-2-1.svg| *k* = 2.1 = 21/10
Image:Epicycloid-3-8.svg| *k* = 3.8 = 19/5
Image:Epicycloid-5-5.svg| *k* = 5.5 = 11/2
Image:Epicycloid-7-2.svg| *k* = 7.2 = 36/5


Sykloidin ja hyposykloidin tavoin episykloidi on vierintäkäyrä. Samalla se on epitrokoidin erikoistapaus. 

Episykloidi yhdellä kulmalla on kardioidi.

Episykloidi kahdella kulmalla on neproidi.

Episykloidi ja sen evoluutta ovat toistensa kaltaisia. http://mathworld.wolfram.com/EpicycloidEvolute.html

## Katso myös
* Erikoistapaukset: Kardioidi, Neproidi
* Sykloidi
* Hyposykloidi
* Epitrokoidi
* Hypotrokoidi
* Spirografi
* Episyklinen vaihteisto

## Aiheesta muualla

*"Epicycloid" by Michael Ford, The Wolfram Demonstrations Project, 2007
Jane’s Addiction (albumi)

**Jane’s Addiction** on yhdysvaltalaisen rock-yhtye Jane’s Addiction livealbumi. Albumi on myös yhtyeen ensimmäinen julkaisu. Se nauhoitettiin 20. syyskuuta 1987 The Roxy -yökerhossa tehdyn live-esiintymisen yhteydessä. Albumilla kuultavat kappaleet on kuitenkin nauhoitettu myöhemmin The Edge Studios -studiossa ja yleisön ääni konsertissa Los Lobosissa. Esitys oli jaettu kahteen osaan. Aluksi yhtye esitti seitsemän kappaletta akustisesti, jonka jälkeen se esitti 15 kappaletta sähköisesti. Kummaltakin osuudelta otettiin materiaalia albumille, vaikka kaikki esitetyt kappaleet eivät päätyneet albumille.

Albumin kappaleet ”Jane Says” ja ”Pigs in Zen” löytyvät myös yhtyeen ensimmäiseltä studioalbumilta Nothing's Shocking, joka on yhtyeen seuraava julkaisu.

Kappale ”Rock & Roll” on cover-versio The Velvet Undergroundin kappaleesta ja kappale ”Sympathy for the Devil” on cover-versio The Rolling Stonesin kappaleesta. Albumilla kappale on nimellä ”Sympathy”.

Albumin levy-yhtiönä toimi Triple X Records, vaikka yhtye solmi sopimuksen Warner Brosin kanssa jo vuonna 1986.

## Kappalelista
# ”Trip Away” – 3:34
# ”Whores” – 4:04
# ”Pigs in Zen” – 4:54
# ”1%” – 3:31
# ”I Would For You” – 3:52
# ”My Time” – 3:32
# ”Jane Says” – 4:52
# ”Rock & Roll” – 4:03
# ”Sympathy” – 5:25
# ”Chip Away” – 2:43

## Tekijät
### Yhtye
* Perry Farrell - laulu
* Eric Avery - basso
* Dave Navarro - kitara, koskettimet
* Stephen Perkins - rummut- lyömäsoittimet

### Tuotanto
* Jane’s Addiction - tuottaja
* Eddy Schreyer - miksaus
* Patrick Von Wiegandt - miksaus

## Lähteet
B-tyypin natriureettinen peptidi

**B-tyypin [[natriureettinen peptidi]]** (**BNP**) on natriumin virtsaan erittymistä lisäävä peptidi.

Alun perin BNP eristettiin sian aivoista, mistä englanninkielinen nimi *brain natriuretic peptide* johtuu. BNP:tä esiintyy ihmisellä enimmäkseen sydänkammioiden lihaksessa. BNP ja sen esiaste NTproBNP (=proBNP) voidaan mitata verestä. Sydämen vajaatoiminnan yhteydessä BNP-arvo kohoaa, mutta arvo voi olla kohtalaisesti koholla ilman vajaatoimintaa esimerkiksi eteisvärinässä tai aorttaläpän ahtaumassa. Sydämen vajaatoiminnan yhteydessä BNP-arvo on sitä korkeampi mitä vaikeampi vajaatoiminta on. BNP:n avulla voidaan erottaa sydänperäinen hengenahdistus keuhkoperäisestä. Normaalin BNP-arvon yläraja on 100 nanogrammaa litrassa. Kun NTproBNP arvo on alle 300 nanogrammaa litrassa, se sulkee pois äkillisen sydämen vajaatoiminnan. 

Sydämen vajaatoiminnassa sydänlihassolut syntetisoivat natriureettisia peptidejä ANP:tä (eteispeptidi) ja BNP:tä (= B-tyypin natriureettinen peptidi). Tämä johtuu vasemman kammion täyttöpaineen noususta, reniini-angiotensiinijärjestelmän ja sympaattisen hermoston aktivaatiosta. Kun ANP ja BNP vapautuvat verenkiertoon, ne vaikuttavat hormonin tavoin kohde-elimessä esimerkiksi lisäämällä verisuonten seinämien relaksaatiota ja veden ja suolan eritystä munuaisissa. BNP ei kerry merkittävässä määrin erityisiin varastojyväsiin. BNP:n määrittäminen toimii seulontakokeena potilailla, joilla sydämen vajaatoimintadiagnoosi on epävarma. Vajaatoimintaa ei ole, jos tulos on negatiivinen. Positiivinen tulos on aina syy jatkotutkimuksille, kuten sydämen kaikukuvaukselle. Veriplasman BNP-pitoisuus pienenee, jos potilaalla on vasemman kammion kuormitusta vähentävä lääkehoito. Lääkehoito täytyy ottaa huomioon, kun tuloksia arvioidaan. 

## Lähteet

## Aiheesta muualla

*Yle, Akuutti 23.9.2003, SYDÄNHORMONITUTKIMUS TUOTTAA TULOSTA

*Oulun yliopisto, Minna Ala-Kopsala 2006: CIRCULATING N-TERMINAL FRAGMENTS OF A- AND B-TYPE NATRIURETIC PEPTIDES: MOLECULAR HETEROGENEITY, MEASUREMENT AND CLINICAL APPLICATION

*Sotkamo-lehti 5.4.2009 Sydänspesialistit Vuokatissa
Punaista ja mustaa (vuoden 1954 elokuva)

**Punaista ja mustaa** on Claude Autant-Larain ohjaama ranskalais-italialainen elokuva vuodelta 1954. Draamaelokuvan tapahtumat sijoituvat 1830-luvun Ranskaan. Se perustuu Stendhalin samannimiseen romaaniin. Elokuvan käsikirjoituksesta vastasivat ohjaaja Lara sekä Jean Aurenche ja Pierre Bost. Elokuvan pääosissa ovat Gérard Philipe, Antonella Lualdi ja Danielle Darrieux.

Suomessa Philipe sai tästä sekä elokuvasta *[[Monsieur Ripois]]* miespääosan ulkomaan Jussi-palkinnon vuonna 1955.

## Lähteet
Mustalinnunherne

**Mustalinnunherne** (*Lathyrus niger*) on Euroopassa kasvava monivuotinen lehtojen nätkelmälaji. Suomessa laji on harvinainen ja rauhoitettu Ahvenanmaalla.

## Ulkonäkö ja koko

Mustalinnunherne kasvaa 30–80 cm korkeaksi. Varsi on lähes kalju, pysty, sirottavahaarainen ja siipipalteeton. Lehdet ovat 2–4 parisia ja kärhettömiä. Lehden lehdykät ovat soikeita ja otakärkisiä. Korvakkeet ovat kapeita. Kukinto on 2–10-kukkainen terttu. Kukat ovat aluksi punaisia, mutta vanhemmiten niistä tulee sinisiä. Teriö on 10–15 mm pitkä. Mustalinnunherne kukkii Suomessa kesä-heinäkuussa. Siemenet kypsyvät 3,5–6 cm pitkässä kaljussa, mustassa palossa. Suomen- ja latinankielisen nimensä mustalinnunherne on saanut siitä, että kuivuessaan koko kasvista tulee musta.

Mustalinnunherne on myrkyllinen.

## Levinneisyys
Mustalinnunherne on eurooppalainen laji, jota tavataan Keski-Euroopasta Ukrainaan ja Länsi-Venäjälle. Etelässä levinneisyysalue ulottuu Keski-Italiaan ja -Kreikkaan, pohjoisessa Norjan, Ruotsin ja Suomen eteläosiin sekä Baltian maihin. Lisäksi lajia on tavattu Turkista ja muutamin paikoin Pohjois-Afrikassa. Suomessa mustalinnunhernettä tavataan lähinnä kolmella erillisellä alueella: Ahvenanmaalla, Etelä-Hämeessä sekä Etelä-Savon ja Etelä-Karjalan rajamailla. Suurimmat keskittymät ovat kahdessa ensiksi mainitussa.

## Elinympäristö
Mustalinnunherne viihtyy Suomessa kallionaluslehdoissa ja tuoreissa, valoisissa metsissä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* 
*Pinkka, Lajintuntemuksen oppimisympäristö: Mustalinnunherne (''Lathyrus niger'')
*Luontoportti: Mustalinnunherne (''Lathyrus niger'')
*United States Department of Agriculture (USDA): ''Lathyrus niger''
Kardioidi

**Kardioidi** (kreikan sanasta καρδία ’sydän’) on tasokäyrä, jonka piirtää ympyrän kehälle laitettu piste kun ympyrä vierii samansäteisen ympyrän kehää pitkin. Se on limaçon-käyrän erikoistapaus (*r* = *d*) ja se voidaan määritellä yksikulmaiseksi episykloidiksi. Se on tyypiltään sinimuotoinen spiraali ja käänteinen käyrä paraabelille.

## Yhtälöt
Käyrän nollapiste sijaitsee paikallaan pysyvän ympyrän keskipisteessä. Jos ympyrän keskipiste on origossa ja sen säde on *a*, kardioidin parametriesitys on:

: x = a (2\cos t - \cos 2 t), \,
: y = a (2\sin t - \sin 2 t). \,
Sama kompleksitasossa: 
: z = a (2e^{it} - e^{2it}). \,

Jos parametri *t* eliminoidaan yhtälöstä, saadaan kardioidin yhtälöksi
:(x^2+y^2-a^2)^2-4a^2((x-a)^2+y^2)=0.\,
tai kompleksitasossa
:(z\bar{z}-a^2)^2 -4a^2(z-a)(\bar{z}-a)=0.

## Mittasuhteet
Kardioidin sulkema alue voidaan laskea polaariesityksellä: 
: A = 6 \pi a^2\,

ja myös kardioidin kaaren pituus voidaan laskea tarkasti. Kokonaispituus L on:
: L = 16 a\,.

## Katso myös
* Neproidi
* Deltoidi
* Pascalin simpukka
* Wittgensteinin sauva
* Kardioidimikrofoni
* Silmukka-antenni
* Radio direction finding eli tutkan koodinimi.
* Yagi-antenni

## Lähteet
Avispa Fukuoka

**Avispa Fukuoka** () on jalkapalloseura Fukuokan kaupungista Japanista. Joukkue pelaa J. Leaguessa, maan korkeimmalla sarjatasolla. Sen paras sijoitus korkeimmalla sarjatasolla on 12. sija vuodelta 2000.

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 

## Aiheesta muualla
* Seuran kotisivut
Khloé Kardashian

**Khloé Alexandra Kardashian** (s. 27. kesäkuuta 1984) on yhdysvaltalainen televisiopersoona. Hän on esiintynyt televisiosarjoissa *[[E! Rikkaat Kardashianit]]* (*Keeping Up with the Kardashians*) ja *Kourtney and Khloé Take Miami*. Hän omisti siskojensa Kim Kardashianin ja Kourtney Kardashianin kanssa vaateliike Dashin (vaateliike ei ole  enää toiminnassa).

## Biografia
### Nuoruus
Kardashian syntyi Los Angelesissa, Kaliforniassa. Hän on Kris Jennerin ja Robert Kardashianin kolmas lapsi. Hänellä on kaksi vanhempaa sisarusta Kim Kardashian ja Kourtney Kardashian, nuorempi veli Rob Kardashian sekä kaksi sisarpuolta Kendall Jenner ja Kylie Jenner. Kardashianin isä Robert Kardashian tuli aikoinaan tunnetuksi O. J. Simpsonin asianajajana. Kardashianin vanhemmat erosivat vuonna 1989, ja Kris-äiti avioitui olympiavoittaja Caitlyn Jennerin (silloin Bruce Jenner) kanssa. Pari erosi vuonna 2015. Robert-isä kuoli vuonna 2003 syöpään. Omien sisarusten lisäksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner.

### Ura ja opiskelu
Kardashian kävi teini-ikäisenä sisarustensa tavoin Marymount High Schoolia, joka on roomalaiskatolinen tyttökoulu Los Angelesissa. Hän kuitenkin jätti koulun kesken ja aloitti kotikoulun, josta sai myöhemmin GED:n 17-vuotiaana. Kardashian tuli julkisuuteen vuonna 2007, kun heidän perheensä sai oman tosi-tv-sarjan E! Rikkaat Kardashianit. Kardashian on mukana sarjasta poikineissa Spin-off-sarjoissa. Kardashian oli mukana perheensä muotiyrityksessä Dashissa. Heidän myymälöitään oli mm. Los Angelesissa, Miamissa ja New Yorkissa. Hän on ollut mukana monissa tosi-tv-sarjoissa, muun muassa *[[Diili]]*-ohjelman julkkisversiossa. Vuonna 2012 hän juonsi *[[X Factor USA (2. tuotantokausi)|X FActor USA]]* -ohjelmaa Mario Lopezin kanssa.

### Khloé Kardashianin kirjat
*Kardashian Konfidential (2010)
*Dollhouse (2011)
*Strong Looks Better Naked (2015)

### Yksityiselämä
Kardashian joutui vuonna 2001 auto-onnettomuteen. Hän sai aivovamman joka aiheuttaa pitkäaikaista muistinmenetystä.
 
Syksyllä 2009 Kardashian avioitui NBA:ssa pelaavan Lamar Odomin kanssa. Vuonna 2013 Kardashian haki avioeroa ensimmäisen kerran. Pian Kardashian alkoi seurustella räppäri French Montanan kanssa. Lopulliset avioeropaperit Odom ja Kardashian kirjoittivat vuonna 2015, mutta avioeron saanti keskeytyi Odomin jouduttua onnettomuuteen. Kardashian perui avioeroaikomuksensa, mutta jätti lokakuussa 2016 uuden hakemuksen. Ero astui virallisesti voimaan joulukuussa 2017.

Vuonna 2016 Kardashian alkoi seurustella Tristan Thompsonin kanssa, jolla on Prince-poika edellisestä suhteestaan. Kardashian synnytti tyttövauvan, True Thompsonin 12. huhtikuuta 2018. Kardashianin ja Thompsonin poika Tatum Thompson syntyi 2022 sijaissynnyttäjällä.

## Filmografia
### Televisiosarjat

### Omana itsenään televisiossa

## Lähteet
Aurinko ja kuu

**Aurinko ja kuu** () on Vonda N. McIntyren vuonna 1997 ilmestynyt romaani. Teos on ilmestynyt suomeksi vuonna 2005 Liken kustantamana Paula Merjamaan käännöksenä.

Kirja on voittanut Nebula-palkinnon.

## Lähteet

## Aiheesta muualla
* Steven H. Silver: The Moon and the Sun. The SF Site 1997. 
* Cheryl Morgan: The Sun, the Moon and the Comet. Emerald City, maaliskuu 1998. 
* Vesa Sisättö: Ludvig XIV ja merinainen . *Helsingin Sanomat* 10.7.2005.
* Russ Allbery: The Moon and the Sun. 1.2.2007.
Durumvehnä

**Durumvehnä**, *makaronivehnä*, *kovavehnä* eli *lasi­vehnä* (*Triticum durum*) on vehnien sukuun kuuluva viljalaji. Sitä viljellään etupäässä Väli­meren maissa ja käytetään makaronin ja muiden pastojen valmistukseen. Maailman vehnä­sadosta durum­vehnää on noin 10 prosenttia.

## Historia

Emmervehnä (*Triticum turgidum*) kuuluu maailman vanhimpiin viljelyskasveihin. Sen  villimuotoja kasvaa Lähi-idässä, missä niitä alettiin viljellä 10&nbsp;000 vuotta sitten. Durumvehnä on kehittynyt emmervehnästä, jonka ala­lajinakin sitä on toisinaan pidetty.

Nykyään durumvehnää viljellään runsaasti varsinkin Välimeren maissa. Se vaatii runsaasti lämpöä, ja sitä viljellään kevät- ja syysviljana.

## Rakenne ja käyttö
Sekä emmer­vehnä että durum­vehnä ovat tetra­ploidisia, ja niillä on 28 kromosomia, kun taas maailman eniten viljelty vehnälaji, leipävehnä on heksaploidinen ja sillä on 42 kromosomia. Emmer­vehnästä poiketen durum­vehnä on kuitenkin paljas­jyväinen, eli sen jyvä irtoaa helposti sitä suojaavista helpeistä ja tähkylää suojaavista kaleista, mikä helpottaa sadonkorjuuta.

Durumvehnää käytetään etupäässä makaronien ja pastojen valmistukseen.

## Lähteet

## Aiheesta muualla
*Fineli, Ravintoarvot: Vehnäjauho, durum 
*ITIS: ''Triticum durum'' 
*United States Department of Agriculture (USDA): ''Triticum durum''